梁詩正

梁詩正（），字養仲，號薌林。浙江省杭嘉湖道杭州府錢塘縣（今屬杭州市）人。清代大臣、書法家。雍正庚戌进士，乾隆时官至東閣大學士。卒諡文莊。室名“清勤堂”。书法家。

生平
梁詩正五歲始能言，長於文學，同杭世駿、陳兆等六人結“月課詩社”。雍正八年（1730年）中式庚戌科一甲第三名進士（探花），授翰林院编修。累迁侍講學士。雍正十三年（1735年）因母喪丁憂歸里。

乾隆帝即位，召梁詩正為南書房行走。乾隆三年（1738年），補侍讀學士，累遷戶部侍郎。十年，擢升户部尚书。十三年，調兵部尚書。次年加太子少師，兼任刑部尚書、翰林院掌院學士、協辦大學士。十五年，調任吏部尚書。十六年，隨乾隆帝南巡。十七年，上疏乞求终养。二十三年，父喪丁憂，召署工部尚書。二十四年，調署兵部尚书。二十五年，守喪結束，仍任協辦大學士，兼翰林院掌院學士。二十八年（1763年），授東閣大學士，加太子太傅。不久病卒，諡文莊。

《清史稿》有傳。《清史稿·卷303》：梁诗正，字养仲，浙江钱塘人。雍正八年进士及第，授编修。累迁侍讲学士。十三年，以母忧归。高宗即位，召南书房行走。乾隆三年，补侍读学士。累迁户部侍郎。诗正疏言：“八旗除各省驻防与近京五百里俱听屯种，馀并随旗驻京。皇上为旗人资生计者，委曲备至，而旗人仍不免穷乏。盖生齿日繁，若不使自为养，而常欲官养之，势有不能。臣谓非屯田不可。今内地无閒田，兴、盛二京膏腴未尽辟。世宗时，欲令黑龙江、宁古塔等处分驻旗人耕种，已有成议，未及举行。今不早为之所，数百年后，旗户十倍於今。以有数之钱粮，赡无穷之生齿，使取给於额饷之内，则兵弁之关支，不足供閒散之坐食；使取给於额饷之外，则民赋不能加，国用不能缺。户口日繁，待食者众，无馀财给之，京师亦无馀地处之。惟有酌派户口，散列边屯，使世享耕牧之利，以时讲武，亦以实边。诸行省绿营马步兵饷，较康熙年间渐增至五六百万。在各标营、镇协每处浮数十百名，不觉其多；在朝廷合计兵饷，则冗额岁不下数十百万。各省钱粮，大半留充兵饷，其不敷者，邻省协拨，而解部之项日少。向来各营多空粮，自雍正元年清查，此弊尽除。是近年兵额但依旧制，已比前有虚实之别。况直省要害之地，多满洲驻防，与各标营、镇协声势联络，其增设兵额可以裁汰者，宜令酌定数目，遇开除空缺，即停止募补。庶将来营制渐有节省，而现在兵丁无苦裁汰。”十年，擢户部尚书，诗正疏言：“每岁天下租赋，以供官兵俸饷各项经费，惟馀二百馀万，实不足备水旱兵戈之用。今虽府库充盈，皇上宜以节俭为要，勿兴土木之工、黩武之师，庶以持盈保泰。”十三年，调兵部尚书。十四年，加太子少师，兼刑部尚书、翰林院掌院学士、协办大学士。十五年，调吏部尚书。御史欧堪善疏劾诗正徇庇行私，上召诸大臣及堪善廷诘。所劾皆无据，惟翰林院轮班引见，偶有越次。上谕曰：“梁诗正职在内廷，不过文学供奉，朕何如主，而谓诸臣能恣行其胸臆乎？至小小瞻徇私情，则不独诗正，诸大臣恐俱未能尽绝。如张廷玉掌院三十年，引见越次，不知凡几，何以未闻论劾？诗正有此一二可议，即被论劾，得以知所儆省，未始非福。堪善之言，当以为感，不当以为怨也。”会御史储麟趾劾四川学政朱荃匿丧，上询诗正，诗正对失指，下吏议，当夺职，命留任。十六年，从上南巡，诗正父文濂年八十，予封典。十七年，疏乞终养。二十三年，丁父忧，召署工部尚书。二十四年，调署兵部尚书。二十五年，服阕，真除，仍命协办大学士，兼翰林院掌院学士。二十八年，授东阁大学士，加太子太傅。寻卒，谥文庄。子同书，举人，赐进士，官至翰林院侍读；敦书，官至兵部右侍郎。

家族
父梁文濂，叔父梁文泓。
兄梁啟心。
子梁同書。梁敦書，遵义府知府。

著作
梁詩正工書法，初學柳公權，繼參趙孟頫、文徵明，晚年師顏真卿、李邕，編歷代名家書法真跡《三希堂法帖》。又受命撰《唐宋詩醇》、《西清古鑒》。曾为《张氏宗谱》题字。乾隆十二年選入上書房。

著有《矢音集》。

遺跡
故居位于七龙潭，现为杭州市文物保护点。

註釋

 延伸阅读 


參考文獻
趙爾巽等.《清史稿》.

Category:清朝翰林
Category:清朝戶部侍郎
Category:清朝戶部尚書
Category:清朝兵部尚書
Category:清朝吏部尚書
Category:清朝刑部尚書
Category:清朝協辦大學士
Category:清朝東閣大學士
Category:清朝書法家
Category:錢塘縣人
S詩
Category:諡文莊
Category:钱塘梁氏
Category:清朝金石学家